
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Par valsts nekustamo īpašumu pārdošanu" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Publiskas personas mantas atsavināšanas likuma (turpmāk – Atsavināšanas likums) 4.panta pirmā daļa, 4.panta ceturtās daļas 1.punkts, 5.panta pirmā daļa, 9.panta pirmā daļa, 14.panta nosacījumi.
Ņemot vērā Ministru kabineta rīkojuma projektā minēto nekustamo īpašumu  tirgus situāciju, izmantošanas iespējas un to, ka nav zināmas valsts pārvaldes funkcijas, kuru nodrošināšanai būtu lietderīgi tos saglabāt valsts īpašumā, ar valsts akciju sabiedrības “Valsts nekustamie īpašumi” (turpmāk – VNĪ) Īpašumu izvērtēšanas komisijas lēmumu nolemts ierosināt to atsavināšanu.
1.2. Mērķis
Mērķa apraksts
Ministru kabineta rīkojuma projekts “Par valsts nekustamo īpašumu pārdošanu” (turpmāk – rīkojuma projekts) paredz, ievērojot Atsavināšanas likumā ietverto tiesisko regulējumu, atļaut VNĪ pārdot izsolē divus valsts nekustamos īpašumus, kuri nav nepieciešami valsts pārvaldes funkciju nodrošināšanai saskaņā ar Valsts pārvaldes iekārtas likumu.
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
Rīkojuma projektā norādīto nekustamo īpašumu raksturojums.

1. Nekustamais īpašums (nekustamā īpašuma kadastra Nr. 0100 076 2120) – zemes vienība (zemes vienības kadastra apzīmējums 0100 076 2120) 1286 m2 platībā un divas būves (būvju kadastra apzīmējumi 0100 076 2120 001 un 0100 076 2120 002) - Zasulauka ielā 10A, Rīgā, Zasulauka ielā 10, Rīgā, ierakstīts Rīgas pilsētas tiesas Rīgas pilsētas zemesgrāmatas nodalījumā Nr. 29958 uz valsts vārda Finanšu ministrijas personā, lēmumu datumi: 06.02.2001. (uz zemi), 21.09.2025. (pievienotas būves, pamats būvju pievienošanai - Rīgas pilsētas tiesas 11.10.2024. spriedums lietā Nr.C771239223, 14.02.2025. valstij piekritīgās mantas pieņemšanas-nodošanas akts Nr. 4335R/24 (turpmāk – Akts Nr. 4335R/24), Rīgas valstspilsētas pašvaldības Pilsētas attīstības departamenta 31.01.2025. lēmums Nr.DA-25-3277-nd.

Būves ar Aktu Nr. 4335R/24, pamatojoties uz Ministru kabineta 17.12.2024. noteikumu Nr. 901 „Noteikumi par kompetentajām institūcijām un rīcību ar valstij piekritīgo mantu” (turpmāk – MK noteikumi Nr.901) 10.5. apakšpunktu, Rīgas pilsētas tiesas 11.10.2024. spriedumu Nr. C771239223, pieņemtas 14.02.2025. no Valsts ieņēmumu dienesta Finanšu ministrijas valdījumā un grāmatvedības uzskaitē, un VNĪ pārvaldīšanā.

Atbilstoši Nekustamā īpašuma valsts kadastra informācijas sistēmas (turpmāk – NĪVKIS) datiem nekustamā īpašuma (nekustamā īpašuma kadastra Nr. 0100 076 2120) sastāvā ietilpst:
- zemes vienība (zemes vienības kadastra apzīmējums 0100 076 2120) 0,1286 ha platībā Zasulauka ielā 10, Rīgā, zemes vienības lietošanas mērķis: 1104  - Transporta līdzekļu garāžu apbūve, 0,1286 ha, zemes vienības platības sadalījums pa lietošanas veidiem: Zemes zem ēkām platība, 0,0287 ha, Pārējās zemes platība, 0,0999 ha;
- būve - garāža (būves kadastra apzīmējums 0100 076 2120 001) – Zasulauka ielā 10, Rīgā, būves kopējā platība 224,7 m2, galvenais lietošanas veids: 1274 - Citas, iepriekš neklasificētas, ēkas;
- būve – garāža (būves kadastra apzīmējums 01000762120002) – Zasulauka ielā 10A, Rīgā, būves kopējā platība 62,6 m2, galvenais lietošanas veids: 1274 - Citas, iepriekš neklasificētas, ēkas.
Saskaņā ar Akta Nr. 4335R/24 pielikumā norādīto informāciju, saskaņā ar veikto apsekošanu dabā, būvju tehniskais stāvoklis kopumā raksturojams kā avārijas.
Nekustamā īpašuma (nekustamā īpašuma kadastra Nr. 0100 076 2120) fiskālā kadastrālā vērtība 14.12 2025. ir 44844 euro, universālā kadastrālā vērtība 17.07.2025. ir 74304 euro.
Zemes vienībai (zemes vienības kadastra apzīmējums 0100 076 2120) NĪVKIS reģistrēti šādi apgrūtinājumi:
- navigācijas tehniskā līdzekļa aviācijas gaisa kuģu lidojumu drošības nodrošināšanai tālās ietekmes zona, 0,1286 ha;
- vides un dabas resursu ķīmiskās aizsargjoslas teritorija ap pazemes ūdens ņemšanas vietu, 0,1286 ha.
Nekustamais īpašums (nekustamā īpašuma kadastra Nr. 0100 076 2120) nav iznomāts.

Saskaņā ar Rīgas valstspilsētas pašvaldības Pilsētas attīstības departamenta 06.10.2025. vēstulē Nr. DA-25-29377-nd sniegto informāciju:
- atbilstoši Rīgas teritorijas plānojuma (turpmāk – RTP, apstiprināts ar Rīgas domes 15.12.2021. saistošajiem noteikumiem Nr. 103 “Rīgas teritorijas izmantošanas un apbūves saistošie noteikumi”) Funkcionālā zonējuma karti zemes vienība (zemes vienības kadastra apzīmējums 0100 076 2120) visā platībā atrodas mazstāvu dzīvojamās  apbūves teritorijā ar indeksu DzM1;
- saskaņā ar Zemes pārvaldības likumu un Rīgas valstspilsētas pašvaldības teritorijas attīstības plānošanas dokumentiem zemes vienība (zemes vienības kadastra apzīmējums 0100 076 2120) neatrodas degradētā teritorijā;
Saskaņā ar Rīgas valstspilsētas pašvaldības Pilsētas attīstības departamenta 31.01.2025. lēmumā Nr. DA-25-3277-nd “Par adreses piešķiršanu zemes vienībai ar kadastra apzīmējumu 0100 076 2120 un uz tās esošajām ēkām Zasulauka ielā 10, Rīgā” norādīto informāciju piekļūšanas iespējas zemes vienībai ar kadastra apzīmējumu 0100 076 2120 un uz tās esošajām ēkām ar kadastra apzīmējumiem 0100 076 2120 001  un 0100 076 2120 002 ir no Zasulauka ielas.
Atbilstoši nekustamā īpašuma (nekustamā īpašuma kadastra Nr. 0100 076 2120 Zemes robežu plānam, zemes vienība (zemes vienības kadastra apzīmējums 0100 076 2120) 3,61 m platumā robežojas ar pašvaldības Zasulauka ielu (zemes vienības kadastra apzīmējums 0100 076 9003).

Saskaņā ar Atsavināšanas likuma 44. panta pirmo daļu publiskas personas zemi var iegūt īpašumā personas, kas saskaņā ar likumu var būt zemes īpašuma tiesību subjekti. Ievērojot minēto, atsavinot nekustamo īpašumu (nekustamā īpašuma kadastra Nr. 0100 076 2120), jāņem vērā likumā “Par zemes reformu Latvijas Republikas pilsētās” noteiktie ierobežojumi darījumiem ar zemes īpašumiem.
Ņemot vērā nekustamajam īpašumam (nekustamā īpašuma kadastra Nr. 0100 076 2120) noteiktos apgrūtinājumus, tā ieguvējam, izmantojot nekustamo īpašumu, būs saistoša Aizsargjoslu likumā noteiktā kārtība atbilstoši aizsargjoslu veidam, kā arī citos normatīvajos aktos noteiktā kārtība rīcībai ar nekustamo īpašumu atbilstoši konkrētajam apgrūtinājumam.
Lai nekustamā īpašuma (nekustamā īpašuma kadastra Nr. 0100 076 2120) ieguvēju nodrošinātu ar pilnīgu informāciju par atsavināmo nekustamo īpašumu, minētā nekustamā īpašuma izsoles noteikumos tiks norādīta informācija par nekustamā īpašuma sastāvā esošo būvju tehnisko stāvokli.

2. Nekustamais īpašums “Lidlauks” (nekustamā īpašuma kadastra Nr. 8850 521 0003) – būve (būves kadastra apzīmējums 8850 021 0063 003) – Dundagas pagastā, Talsu novadā (turpmāk – nekustamais īpašums “Lidlauks”), ierakstīts Kurzemes rajona tiesas Dundagas pagasta zemesgrāmatas nodalījumā Nr. 1159 uz valsts vārda Finanšu ministrijas personā, lēmuma datums: 21.01.2026., pamats: Latvijas Republikas Uzņēmumu reģistra 02.02.2022. lēmums Nr.6-12/9149, 28.11.2025. valstij piekritīgās mantas pieņemšanas un nodošanas akts Nr. 4869R/25.
Nekustamais īpašums “Lidlauks” ar Valstij piekritīgās mantas pieņemšanas un nodošanas aktu Nr. 4869R/25 un tā pielikumu, pamatojoties uz MK noteikumu Nr. 901 10.5. apakšpunktu, Latvijas Republikas Uzņēmumu reģistra 02.02.2022. lēmumu Nr. 6-12/9149, pārņemts no Valsts ieņēmumu dienesta Finanšu ministrijas valdījumā un grāmatvedības uzskaitē un VNĪ pārvaldīšanā ar 28.11.2025.
Saskaņā ar minētā Akta Nr. 4869R/25 pielikumā norādīto informāciju, veicot nekustamā īpašuma “Lidlauks” apsekošanu dabā, konstatēts, ka nekustamais īpašums ir kopts un apsaimniekots.

Atbilstoši NĪVKIS datiem nekustamā īpašuma “Lidlauks” sastāvā ietilpst būve – “Lidlauka skrejceļš” (būves kadastra apzīmējums 8850 021 0063 003), būves kopējā platība ir 8734,9 m2, galvenais lietošanas veids: 2130 - Lidlauku skrejceļi, būves fiskālā kadastrālā vērtība 22.12.2025. ir 74552 euro, universālā kadastrālā vērtība 01.01.2025. ir 37735 euro.
Nekustamajam īpašumam “Lidlauks” apgrūtinājumi NĪVKIS un Zemesgrāmatā nav reģistrēti.
Nekustamais īpašums “Lidlauks” nav iznomāts.

Atbilstoši NĪVKIS datiem būve (būves kadastra apzīmējums 8850 021 0063 003) atrodas uz zemes vienības (zemes vienības kadastra apzīmējums 8850 021 0063) ar kopējo platību 34 ha, kas ietilpst nekustamā īpašuma “Laukpipari” (nekustamā īpašuma kadastra Nr. 8850 021 0129) Dundagas pagastā, Talsu novadā, sastāvā. Nekustamais īpašums “Laukpipari”, Dundagas pagastā, Talsu novadā, ierakstīts Kurzemes rajona tiesas Dundagas pagasta zemesgrāmatas nodalījumā Nr.100000562042 uz juridiskas personas vārda.
Piekļūt no valsts vietējā autoceļa V1368 “Dundaga-Tiņģere-Tiltiņi” valsts nekustamajam īpašumam “Lidlauks” iespējams pa zemes vienību ar  kadastra apzīmējumu 8850 021 0063.

Saskaņā ar likuma “Par atjaunotā Latvijas Republikas 1937.gada Civillikuma ievada, mantojuma tiesību un lietu tiesību daļas spēkā stāšanās laiku un piemērošanas kārtību” 38.panta pirmo daļu, ja būve ir patstāvīgs īpašuma objekts saskaņā ar šā likuma 14. panta pirmās daļas 1., 2., 3. vai 4. punktu, līdz būves apvienošanai vienā īpašumā ar zemi būves īpašniekam uz likuma pamata ir lietošanas tiesības uz zemi, ciktāl tās nepieciešamas īpašuma tiesību īstenošanai pār būvi. Šāds likumisko lietošanas tiesību aprobežojums ir reālservitūts par labu būvei, kas ir patstāvīgs īpašuma tiesību objekts, un lietošanas tiesībām ir piemērojami Civillikuma noteikumi par reālservitūtu, ciktāl šis likums nenosaka citādi.
Saskaņā ar minētā likuma 38.panta otro daļu būves īpašniekam uz likuma pamata ir pienākums maksāt lietošanas maksu zemes īpašniekam par zemes lietošanas tiesībām, kā arī segt maksāšanas paziņojuma izmaksas. Likumiskās lietošanas maksas apmērs ir četri procenti no lietošanā esošās zemes kadastrālās vērtības gadā, bet ne mazāks par 50 euro gadā. Maksāšanas paziņojuma sagatavošanas un nosūtīšanas izmaksas gadā katrs būves īpašnieks (kopīpašnieks, dzīvokļa īpašuma īpašnieks) sedz 15 euro apmērā.
Ņemot vērā minēto, VNĪ 26.02.2026. vēstulē Nr. 4/3-2/1324 informēja zemes vienības (zemes vienības kadastra apzīmējums 8850 021 0063) īpašnieku, ka no nekustamā īpašuma “Lidlauks” pārņemšanas brīža (28.11.2025.) līdz tā atsavināšanai VNĪ maksā lietošanas maksu zemes vienības īpašniekam 4% gadā no zemes kadastrālās vērtības par zemes vienības (zemes vienības kadastra apzīmējums 8850 021 0063) daļas 8734,9  m2 platībā, atbilstoši būvei piegulošajai platībai, lietošanu.

Ievērojot to, ka nekustamais īpašums “Lidlauks” nav nepieciešams valsts pārvaldes funkciju īstenošanai, optimālākais risinājums ir tā virzīšana atsavināšanai.

Atbilstoši Atsavināšanas likuma 4.panta ceturtās daļas 1. punktam atsevišķos gadījumos publiskas personas nekustamā īpašuma atsavināšanu var ierosināt zemes īpašnieks vai visi kopīpašnieki, ja viņi vēlas nopirkt zemesgrāmatā ierakstītu ēku (būvi), kas atrodas uz īpašumā esošās zemes.
Ievērojot iepriekš minēto, zemes vienības (zemes vienības kadastra apzīmējums 8850 021 0063), uz kuras atrodas nekustamais īpašums “Lidlauks”, īpašniekam ir pirmpirkuma tiesības.

Nekustamā īpašuma “Laukpipari” - zemes vienības ar kadastra apzīmējumu 8850 021 0063 īpašnieks, pamatojoties uz Atsavināšanas likuma 4. panta ceturtās daļas 1. punktu, ir ierosinājis  nekustamā īpašuma “Lidlauks” atsavināšanu.
VNĪ 11.03.2026. vēstulē Nr. 4/3-2/1617  informē atsavināšanas ierosinātāju, ka ir pieņemts lēmums konceptuāli atbalstīt nekustamā īpašuma “Lidlauks” atsavināšanu, sagatavojot attiecīgu Ministru kabineta rīkojuma projektu. Pēc attiecīga Ministru kabineta rīkojuma pieņemšanas un izsoles nosacījumu apstiprināšanas sludinājums par nekustamā īpašuma izsoli tiks publicēts izsoļu vietnē https://izsoles.ta.gov.lv un VNĪ tīmekļa vietnē www.vni.lv sadaļā “Sludinājumi”, vienlaikus zemes vienības (zemes vienības kadastra apzīmējums 8850 021 0063) īpašniekam nosūtot piedāvājumu izmantot savas pirmpirkuma tiesības.

Atbilstoši Atsavināšanas likuma 14.panta otrajai daļai šā likuma 4.panta ceturtajā daļā minētās mantas atsavināšana izsludināma šajā likumā noteiktajā kārtībā (11.pants), uzaicinot attiecīgās personas mēneša laikā iesniegt pieteikumu par nekustamā īpašuma pirkšanu. Ja norādītajā termiņā no minētajām personām ir saņemts viens pieteikums, izsoli nerīko un ar šo personu slēdz pirkuma līgumu par nosacīto cenu.
Ņemot vērā minēto, pirmpirkuma tiesīgajai personai tiks nosūtīts paziņojums par publisku izsoli, vienlaicīgi uzaicinot attiecīgo personu mēneša laikā iesniegt pieteikumu par pirmpirkuma tiesību izmantošanu saskaņā ar Atsavināšanas likuma 14.pantu.
Savukārt Atsavināšanas likuma 14.panta ceturtā daļa paredz, ja izsludinātajā termiņā (11.pants) šā likuma 4.panta ceturtajā daļā minētās personas nav iesniegušas pieteikumu par nekustamā īpašuma pirkšanu vai iesniegušas atteikumu, rīkojama izsole šajā likumā noteiktajā kārtībā. Šajā gadījumā minētās personas ir tiesīgas iegādāties nekustamo īpašumu izsolē vispārējā kārtībā, kā arī tad, ja tiek rīkotas atkārtotas izsoles (tai skaitā ar lejupejošu soli) vai nosacītā cena tiek pazemināta šajā likumā noteiktajā kārtībā.

Lai nekustamā īpašuma “Lidlauks” ieguvēju nodrošinātu ar pilnīgu informāciju par atsavināmo nekustamo īpašumu, nekustamā īpašuma izsoles noteikumos tiks norādīta informācija, ka nekustamais īpašums “Lidlauks” atrodas uz juridiskas personas īpašumā esošās zemes vienības (zemes vienības kadastra apzīmējums 8850 021 0063). Papildus izsoles noteikumos tiks norādīts – situācijā, ja nekustamo īpašumu “Lidlauks” neiegādāsies minētās zemes vienības īpašnieks, nekustamā īpašuma ieguvējam būs pienākums maksāt likumiskās zemes lietošanas maksu zemes vienības īpašniekam par zemes lietošanas tiesībām, kā arī segt maksāšanas paziņojuma izmaksas.
Problēmas un risinājumi
Problēmas apraksts
Rīkojuma projektā norādītie valsts nekustamie īpašumi nav nepieciešami valsts pārvaldes funkciju nodrošināšanai saskaņā ar Valsts pārvaldes iekārtas likumu.
Risinājuma apraksts
Saskaņā ar Atsavināšanas likuma 4.panta pirmo daļu valsts mantas atsavināšanu var ierosināt, ja tā nav nepieciešama attiecīgajai iestādei vai citām valsts iestādēm to funkciju nodrošināšanai. 
Ar Finanšu ministrijas un VNĪ 18.03.2020. noslēgto Nekustamā īpašuma portfeļa pārvaldīšanas līgumu, kas Finanšu ministrijā reģistrēts ar Nr. 13.7-17/12/38, VNĪ veic Finanšu ministrijas valdījumā esošo nekustamo īpašumu pārvaldīšanu, tajā skaitā nodrošinot lietderīgu rīcību ar valsts funkciju veikšanai neizmantotiem nekustamajiem īpašumiem. Attiecīgi, ņemot vērā rīkojuma projektā minēto nekustamo īpašumu tirgus situāciju, izmantošanas iespējas un to, ka nav zināmas valsts pārvaldes funkcijas, kuru nodrošināšanai būtu lietderīgi tos saglabāt valsts īpašumā, ar VNĪ Īpašumu izvērtēšanas komisijas lēmumiem nolemts ierosināt nekustamo īpašumu atsavināšanu un attiecīga Ministru kabineta lēmuma sagatavošanu.
Saskaņā ar Atsavināšanas likuma 5.panta pirmo daļu atļauju atsavināt valsts nekustamos īpašumus dod Ministru kabinets.
Attiecīgi, sagatavots rīkojuma projekts, kas paredz atļaut VNĪ pārdot izsolē nekustamo īpašumu (nekustamā īpašuma kadastra Nr. 0100 076 2120) Zasulauka ielā 10A, Rīgā, Zasulauka ielā 10, Rīgā, un pārdot izsolē, nekustamo īpašumu "Lidlauks" (nekustamā īpašuma kadastra Nr. 8850 521 0003) Dundagas pagastā, Talsu novadā, ievērojot Atsavināšanas likuma 14.panta nosacījumus.
Saskaņā ar Atsavināšanas likuma 9.panta pirmo daļu valsts nekustamo īpašumu atsavināšanu organizē VNĪ.
Rīkojuma projekts paredz nekustamo īpašumu valdītājam  – Finanšu ministrijai uzdevumu nodot pircējiem valsts nekustamos īpašumus 30 (trīsdesmit) dienu laikā no pirkuma līgumu noslēgšanas dienas, sastādot attiecīgus pieņemšanas un nodošanas aktus. Trīsdesmit dienu termiņš dokumentu nodošanai nekustamo īpašumu pircējiem noteikts, izvērtējot nekustamo īpašumu pircēju pienākumu veikt noteiktas darbības noteiktos termiņos, samērīgi ar nekustamā īpašuma pārdevēja pienākumiem. Atbilstoši Atsavināšanas likuma 30.pantā noteiktajam, izsoles dalībniekam, kurš būs nosolījis augstāko cenu par nekustamo īpašumu, būs jāsamaksā par nosolīto nekustamo īpašumu divu nedēļu laikā. Līdz ar to samērīgiem ar nekustamā īpašuma pircēja pienākumiem, veikt noteiktas darbības noteiktos termiņos, ir jābūt arī nekustamā īpašuma pārdevēja pienākumiem.
Tādēļ VNĪ nekustamo īpašumu pirkumu līgumos paredz nosacījumu, ka dokumentus, kas nepieciešami pircēja īpašuma tiesību nostiprināšanai zemesgrāmatā, pārdevējs (vai valdītājs) izsniedz pircējam 30 (trīsdesmit) dienu laikā pēc visu saistību izpildes pret pārdevēju.
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
Atbilstoši Ministru kabineta 01.02.2011. noteikumu Nr.109 „Kārtība, kādā atsavināma publiskās personas manta” 12.punktā noteiktajam, lai noskaidrotu, vai atsavināmie valsts nekustamie īpašumi nav nepieciešami citai valsts iestādei, valsts kapitālsabiedrībai vai atvasinātas publiskas personas vai to iestādes funkciju nodrošināšanai, rīkojuma projektu ievietojot Vienotajā tiesību aktu projektu izstrādes un saskaņošanas portālā, tiks nodrošināts noteikumos noteiktais pienākums.
Ja divu nedēļu laikā pēc rīkojuma projekta izsludināšanas Vienotajā tiesību aktu projektu izstrādes un saskaņošanas portālā valsts iestādes, valsts kapitālsabiedrības vai atvasinātas publiskas personas vai to iestādes nepieprasa rīkojuma projektā minētos nekustamos īpašumus valsts pārvaldes funkciju nodrošināšanai saskaņā ar Valsts pārvaldes iekārtas likumu, tos var atsavināt likumā noteiktajā kārtībā.
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Jā
2.1. Sabiedrības grupas, kuras tiesiskais regulējums ietekmē, vai varētu ietekmēt
Fiziskās personas
Jā
Ietekmes apraksts
Attiecībā uz rīkojuma projektā norādīto nekustamo īpašumu Zasulauka ielā 10A, Rīgā, Zasulauka ielā 10, Rīgā - jebkura fiziska persona, kurai piemīt tiesībspēja un rīcībspēja, un kura vēlas piedalīties izsolē un iegādāties minēto nekustamo īpašumu.
Attiecībā uz nekustamo īpašumu “Lidlauks”, Dundagas pagastā, Talsu novadā – pirmpirkuma tiesīgā persona – zemes vienības ar kadastra apzīmējumu 8850 021 0063 īpašnieks, ja minētā persona savas pirmpirkuma tiesības neizmanto - jebkurš tiesību subjekts – fiziska persona, kurai piemīt tiesībspēja un rīcībspēja, un kura vēlas piedalīties izsolē un iegādāties minēto valsts nekustamo īpašumu.
Juridiskās personas
Jā
Ietekmes apraksts
Attiecībā uz rīkojuma projektā norādīto nekustamo īpašumu Zasulauka ielā 10A, Rīgā, Zasulauka ielā 10, Rīgā - jebkura juridiska persona, kurai piemīt tiesībspēja un rīcībspēja, un kura vēlas piedalīties izsolē un iegādāties minēto nekustamo īpašumu.
Attiecībā uz nekustamo īpašumu “Lidlauks”, Dundagas pagastā, Talsu novadā – pirmpirkuma tiesīgā persona – zemes vienības ar kadastra apzīmējumu 8850 021 0063 īpašnieks, ja minētā persona savas pirmpirkuma tiesības neizmanto - jebkurš tiesību subjekts –juridiska persona, kurai piemīt tiesībspēja un rīcībspēja, un kura vēlas piedalīties izsolē un iegādāties minēto valsts nekustamo īpašumu.
2.2. Tiesiskā regulējuma ietekme uz tautsaimniecību
Vai projekts skar šo jomu?
Nē
2.3. Administratīvo izmaksu novērtējums juridiskām personām
Vai projekts skar šo jomu?
Nē
2.4. Administratīvā sloga novērtējums fiziskām personām
Vai projekts skar šo jomu?
Nē
2.5. Atbilstības izmaksu novērtējums
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
Rīkojuma projekta īstenošanai nav nepieciešami papildus līdzekļi no valsts vai pašvaldību budžeta. Saskaņā ar Atsavināšanas likuma 47.pantu atsavināšanas izdevumus sedz no publiskas personas mantas atsavināšanā iegūtajiem līdzekļiem. Atsavināšanas izdevumu apmēru nosaka Ministru kabineta 01.02.2011. noteikumu Nr.109 „Kārtība, kādā atsavināma publiskas personas manta” paredzētajā kārtībā.
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Nē
6.1. Projekta izstrādē iesaistītās institūcijas
Valsts un pašvaldību institūcijas
Finanšu ministrija, VAS "Valsts nekustamie īpašumi"
Nevalstiskās organizācijas
Nē
Cits
Nē
6.2. Sabiedrības līdzdalības organizēšanas veidi
6.3. Sabiedrības līdzdalības rezultāti
Atbilstoši Ministru kabineta 15.10.2024. noteikumu Nr. 639 "Sabiedrības līdzdalības kārtība attīstības plānošanas procesā" 4. punktam skaidrojam, ka tiesību akta projekts būtiski nemaina esošo regulējumu, neietekmē sabiedrībai nozīmīgās iniciatīvās un procesus, neparedz ieviest reformu izstrādes un īstenošanas procesu un neskar publiskā finansējuma plānošanu, tādēļ sabiedrības līdzdalības kārtība rīkojuma projekta izstrādē netiek piemērota.
Rīkojuma projekts un tā anotācija būs publiski pieejami Tiesību aktu projektu publiskajā portālā Ministru kabineta tīmekļvietnē – sadaļā/Tiesību aktu projekti.
6.4. Cita informācija
Cita informācija
Saskaņā ar Atsavināšanas likuma 11.pantā noteikto sludinājumi par publiskas personas nekustamā īpašuma izsoli publicējami oficiālajā izdevumā „Latvijas Vēstnesis”, institūcijas, kas organizē nekustamā īpašuma atsavināšanu, tīmekļvietnē. Vienlaicīgi ar sludinājumu VNĪ tīmekļvietnē ievieto arī pārdodamā valsts nekustamā īpašuma izsoles noteikumus. Rīkojot elektronisku izsoli, sludinājumi par publiskas personas mantas izsoli ievietojami arī elektronisko izsoļu tīmekļvietnē (https://izsoles.ta.gov.lv).
Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā „Latvijas Vēstnesis”, tos publicējot elektroniski tīmekļvietnē www.vestnesis.lv.
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Finanšu ministrija
VAS "Valsts nekustamie īpašumi"
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Nē
	-

	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Nē
	-


7.5. Cita informācija
Cita informācija
Projekta izpildi nodrošinās Finanšu ministrija, VNĪ.
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Jā
Apraksts
Rīkojuma projekta izstrādes, saskaņošanas un pieņemšanas procesā personu datu apstrādes mērķis ir nodrošināt projekta atbilstību faktiskajai un tiesiskajai situācijai, nodrošinot Ministru kabineta rīkojuma izpildē iesaistīto pušu tiesiskās intereses. Personas datu apstrāde ir nepieciešama, lai izpildītu Atsavināšanas likumā VNĪ deleģēto uzdevumu – organizēt valsts mantas atsavināšanas procesu, ievērojot pirmpirkuma tiesīgo personu tiesības.
Paskaidrojošie dokumenti, kuri satur personas datus, tiek nodoti šauram subjektu lokam - institūcijām, kas veic  rīkojuma projekta un tā sākotnējās ietekmes novērtējuma ziņojuma (anotācijas) izvērtēšanu, Valsts kancelejai un Ministru kabineta locekļiem.
Nekustamo īpašumu vēsturisko īpašnieku personas dati apstrādāti, tos iegūstot no zemesgrāmatas nodalījuma, kura noraksts nepieciešams rīkojuma projekta izstrādei un virzībai. Zemesgrāmatu likuma 1.pants noteic, ka zemesgrāmatas ir visiem pieejamas un to ierakstiem ir publiska ticamība.
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

